Pasaran Pelaburan Alternatif

AIM atau Pasaran Pelaburan Alternatif ialah subpasaran Bursa Saham London yang dilancarkan pada 19 Jun 1955 bagi menggantikan Pasaran Sekuriti Tak Tersenarai (USM) yang telah beroperasi sejak 1980. Subpasaran ini membolehkan syarikat yang lebih kecil, kurang maju, atau mahu/memerlukan pendekatan tadbir urus untuk mengapungkan saham dengan sistem pengawalseliaan yang lebih fleksibel daripada yang diguna pakai di pasaran utama.

Pada pelancarannya, AIM hanya mempunyai 10 buah syarikat dengan nilai terkumpul berjumlah £82.2 juta. Setakat Mei 2021, sebanyak 821 syarikat yang terdiri daripada subpasaran dengan purata permodalan pasaran £80 juta bagi setiap penyenaraian. AIM juga telah mula menjadi bursa antarabangsa, selalunya disebabkan oleh beban kawal selianya yang rendah, terutamanya berkaitan dengan Akta Sarbanes–Oxley Amerika Syarikat (walaupun hanya satu perempat daripada syarikat tersenarai di AIM layak untuk disenaraikan di bursa saham A.S. walaupun sebelum Akta Sarbanes–Oxley diluluskan). Menjelang Disember 2005, lebih 270 syarikat asing telah diterima masuk ke AIM.

Kumpulan FTSE mengekalkan tiga indeks untuk mengukur AIM, iaitu Indeks FTSE AIM UK 50, Indeks FTSE AIM 100 dan Indeks FTSE AIM All-Share.

 Permodalan pasaran 
Berikut merupakan jadual yang menyenaraikan 10 syarikat AIM terbesar setakat 31 Mei 2021.
SyarikatPermodalan pasaran (GBP)1ASOS PLC4.869 bilion2Boohoo Group PLC4.035 bilion3Abcam PLC3.211 bilion4Hutchmed (China) Ltd3.060 bilion5Fevertree Drinks PLC2.977 bilion6Jet2 PLC2.897 bilion7RWS Holdings PLC2.487 bilion8ITM Power PLC2.166 bilion9Ceres Power Holdings PLC2.070 bilion10Keywords Studios PLC1.967 bilion

 Rujukan 

 Pautan luar 

 Laman sesawang Kumpulan FTSE

Kategori:Bursa Saham London
Kategori:Bursa saham di United Kingdom